Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 520

3. Tájékozódás az élõ és élettelen természetrõl Anyag Tárgy (test) és anyag megkülönböztetése a nyelvhasználatban. Anyagfajták különbözõségének felismerése, anyagnevek anyagfajtákhoz rendelése. Az anyagfajta és a használat közti összefüggés felismerése konkrét példán. Halmazállapot A halmazállapotok bemutatása, a tudományos értelmezéseknek megfelelõ megkülönböztetése. (A porok nem kemény, de szilárd anyagok, a folyadék és a víz fogalma világosan elkülönül, a nagyobb viszkozitású folyadékok is folyadékok, természetesen a viszkozitás fogalmának meghatározása nélkül.) Halmazállapot-változás Halmazállapot-változások felismerése, besorolásuk a fõbb típusokba. Konkrét halmazállapot-változások során annak bemutatása, elemzése, hogy az anyagok nem tûnnek el. Anyagszerkezet (részecskeszemlélet) Az anyag szerkezetével kapcsolatos gyermeki elképzelések feltárása, ezzel kapcsolatos beszélgetések. Elemek, vegyületek, keverékek, oldatok, elegyek Játékos ismerkedés egyszerû keverékekkel, oldatkészítéssel. Környezetünk anyagai, az anyagok osztályozása Különféle anyagok felismerése, megkülönböztetése. Energia Változások párkölcsönhatásokban. Mi változtat, mi változik, mi csökken, mi nõ. Információ Az információk átadásának egyszerû módjai, az érzékelés mint információszerzés. A tér Térérzet tudatosítása, tájékozódás a térben, irányok, távolságok, hoszszak, nagyságrendek meghatározása (becslés, mérés). Földön kívüli térségek létének felismerése. Idõ és mozgás Ismerkedés a természet könnyen megfigyelhetõ ciklusaival. Ezek megfigyelése, az eredmények rögzítése. Az idõ becslése, saját mérések. Tájékozódás a mindennapok idõviszonyaiban. A helyváltoztatás és az eltelt idõ összefüggésével való ismerkedés. A mozgásban megnyilvánuló állandóság és változás tanulmányozása egyszerû példák segítségével. A lakóhely, Magyarország, a Föld és az Univerzum Az égitestekkel kapcsolatos elképzelések felszínre hozása, megfogalmazása, megbeszélése. A naprendszerbeli égitestek viszonyaival (heliocentrikus kép), valamint a Föld alakjával kapcsolatos tudományos kép megformálása. Elemi ismeretek gyûjtése égitestekrõl, egyszerû megfigyelések végzése a meglévõ tudás ellenõrzése érdekében. Rendszer A szó használata nélkül konkrét rendszerek konkrét elemzése. (Mibõl áll? Milyen kapcsolatokban vannak az elemek? Hogyan mûködik? Mi történik a rendszerrel? Stb.) Állapot, változás, folyamat Az elemzett konkrét rendszerek vizsgálata során az elemek állapotaival, a változásokkal kapcsolatos elõzetes tudás felszínre hozása, összegyûjtése. Ismert állapotok, változások, folyamatok elkülönítése, megnevezése, a rendszerek leírásában való használata. Az élet Az élet értelmezésére vonatkozó gyermeki elképzelések felszínre hozása, ütköztetése más elképzelésekkel. Az életjelenségekhez kötött életértelmezés fokozatos erõsítése. Az élõ és élettelen összehasonlítása. Evolúciós szemlélet A születéssel, az egyedfejlõdéssel és az öröklõdéssel kapcsolatos gyermeki elképzelések felszínre hozása, összehasonlítása, más, köztük a tudományos nézetekkel való összevetése (természetesen csak a gyerekek létezõ, elõzetes tudásával feldolgozható témákban). Az élõvilág szervezõdési szintjei A szerv-, szervezet-, fajta-, fajszintekkel való ismerkedés példákon keresztül, megnevezések tanulása már ismert „egységekkel” kapcsolatban. Az élõvilág rendszerezése Az élõlények három „felsõbb” nagy országához tartozó fogalmak (állat, növény, gomba) kiszélesítése, az állat- és növényfogalom gazdagítása, a kezdeti gyermeki elképzelések meghaladása. Az élõlények egyszerû csoportokba sorolása, a hierarchikus osztályozás igényének felkeltése. Életmûködések A növények anyagcseréjével kapcsolatban kialakult gyermeki elképzelések feldolgozása, alternatívák felállítása. Az ember egészsége Törekvés a szervezet számára szükséges táplálékok ismeretére alapozott, megfelelõ táplálkozási szokások kialakítására. Annak felismerése, hogy a környezet állapota az ember egészségére is hatással van. Az egészséges életkörülmények igénylése. A testi fogyatékkal élõ emberek elfogadására való tudatos nevelés. Önismeretre nevelés, társas kapcsolatok, barátság, szeretet. Fenntarthatóság, a környezet védelme Néhány könnyen átlátható, megérthetõ, a gyerekeket közvetlenül, a gyakorlatban is érintõ, helyi környezetvédelmi problémával való foglalkozás. Egyéni és közösségi környezetvédelmi cselekvési formák kialakítása. Ember és természet, Ember és társadalom 6–10 éves korban I. Ismeretszerzés, tanulás: személyes beszélgetésekbõl, tárgyak, épületek, képek, közvetlen környezet megfigyelésébõl, hallott és olvasott szövegekbõl. A tanultak felhasználása új feladathelyzetekben. II. Kritikai gondolkodás: kérdések önálló megfogalmazása a tárgyalt témával kapcsolatosan, cselekvés és annak következményei közötti kapcsolat felismerése, érvek gyûjtése a saját vélemény megfogalmazásához. III. Kommunikáció: beszélgetés, vita, saját vélemény érthetõ megfogalmazása. Szóbeli beszámoló a saját tapasztalatokról, gyûjtõmunkáról, a gyûjtõmunkával szerzett tapasztalatok szempont szerinti rendezése. IV. Térben és idõben való tájékozódás: tájékozódás az osztályban, az iskolában, az iskola környékén. Az idõ tagolására szolgáló kifejezések használata. Idõt meghatározó kifejezések (amikor óvodás, amikor kicsi voltam stb.). Viszonyítások gyakorlása elõbb, késõbb, régen, régebben. A térkép elemeinek felismerése – vizek, domborzati jelölések, államhatárok, települések. Helyszínek modellezése (pl. vázlatrajz, terepasztal, makett). V. A tartalom kulcselemei: nemzeti ünnepekhez és jelképekhez kapcsolódó események megismerése. Néhány helyi hagyomány, történelmi emlék, a lakóhely természeti értékei. Az iskolai élet legfontosabb szabályai, azok szerepének megbeszélése. VI. A reflexiót irányító kérdések: melyek a saját tulajdonságaim? Miben vagyok másokhoz hasonló? Miben vagyok különbözõ? Mire vagyok képes? Mire nem vagyok képes? Módszerek A környezeti nevelés elsõ aranyszabálya: egy élmény felér ezer képpel. „A korai gyermekkor évei a talaj elõkészítésének évei. Ha az érzelmeket sikerült felébreszteni – a szép, az izgalmas, az új és az ismeretlen szeretetét, az együttérzést, a sajnálatot, a csodálatot és a szeretetet –, akkor felébred a vágy arra, hogy meg is ismerjük érzelmeink tárgyát. Fontosabb, hogy kikövezzük a gyermek elõtt a tudásvágy felé vezetõ utat, minthogy olyan tényekkel tömjük, melyeket még nem tud megemészteni.” „A tevékenykedés a gyermekkor alaptörvénye.” Közvetlen tapasztalatok A közvetlen tapasztalatok megszerzése során a tanulóknak alkalmuk nyílik minden érzékszervüket korlátozás nélkül használni. Közvetett tapasztalatok „Öt érzékem van, melyeket meg kell érintened, ha tanítani akarsz, és azt akarod, hogy tanuljak. Remek ízlelésem és szaglásom, éles szemem és finom tapintásom van. Miért a fülemen keresztül kellene mindent megismernem?” A tanítási-tanulási tevékenységek csoportosítása Legkonkrétabb Közvetlen tapasztalatok Közvetett tapasztalatok Drámajáték Bemutatás Számítógépes szimuláció Kiállítások, modellek Film, videó Hangfelvétel, diagramok, képek Képi szimbólumok Nyelvi szimbólumok Érzékszervek legtöbb használata Legnagyobb tanulói aktivitás Legelvontabb Érzékszervek legkevesebb használata Legkisebb tanulói aktivitás Hasonlítanak a közvetlen tapasztalatokra, csak bizonyos elemeket elhagyunk. A valós helyzethez képest egyszerûbbek. Pl. Legóból, makettbõl megépítjük az iskola vagy a lakóhely környékét, nem megyünk el több alkalommal is tanulmányi sétára a témával kapcsolatosan. Drámajáték Mások tapasztalatait elevenítjük fel, belebújunk a növények, állatok, tárgyak „bõrébe”. A gyerekek részt vehetnek szereplõként vagy nézõként, így együtt érzõ módon élnek meg bizonyos élethelyzeteket, bele tudják élni magukat a mások sorsába. Mûalkotások, rajz, film, zene, vers Bemutatás Vizuális eszközök segítségével magyarázunk, bizonyítunk bizonyos folyamatokat. A jó bemutatást színesíthetjük drámajátékkal, modellekkel, eredeti élõlényekkel, tárgyakkal, film- vagy diavetítéssel, számítógépes programokkal. Kiállítások, modellek Biztosítsunk lehetõséget minél több érzékszerv használatára (pl. érinthetõ tárgyak, állatsimogatás), mert ezek nagymértékben gazdagítják a tapasztalatot! A gyerekek maguk is készíthetnek kiállítást, modellt, maketteket. Film, videó Lehetõvé teszik, hogy a figyelmet a fontos kérdésekre összpontosítsuk, megtekinthetünk többször, lassított felvételen is jelenségeket, történéseket. A televízióban sok érdekes környezeti témájú filmet nézhetnek a gyerekek. Hangfelvétel, diagramok, képek A hangfelvételek, diagramok, képek egy-egy érzékszervünkre (látás vagy hallás) hatnak. Egyénileg vagy csoportosan használhatók. A képek, grafikonok tartalmát elmondhatjuk, értelmeztethetjük a gyerekekkel. A fotókat helyettesíthetjük esetenként egyszerû rajzokkal, amelyek a részletek elhanyagolásával a lényegesre irányítják a figyelmet. Képi szimbólumok A tanítás és tanulás legelvontabb eszközei. Leggyakrabban táblán vagy írásvetítõvel jeleníthetjük meg. Ilyen, pl. a kórházat jelzõ piros kereszt, a patakot jelzõ kék vonal, a számok, a szavakká összerakható betûk. Nyelvi szimbólumok. A megismerési módszerek a kezdõ szakaszban Az óvodából hozott tapasztalatok Fejlõdés jellemzõi az óvodáskor végére – a gyerekek ismerik lakcímüket, szüleik foglalkozását, nevét – gyakorlottak az elemi közlekedési szabályok betartásában – ismerik testüket és a testápolási szokásokat – különbséget tudnak tenni az évszakok és a napszakok között – tudják csoportosítani az ismert állatokat, növényeket – jól tájékozódnak az óvoda épületében és közvetlen környezetükben – ismerik a növényápolás legegyszerûbb mûveleteit – kialakult bennük a természet és a környezetvédelmének igénye. Témakörök az óvodában Évkezdés Nyári élmények, a környezet szépítése Õsz; Tél; Tavasz; Nyár Kiegészítõ témakörök A család. A testünk. Állatok. Növények. Színek. Az idõ. Anyagok. Közlekedés. Témakörök az általános iskola 1– 4. évfolyamában A megismerési módszerek alapozása (folyamatosan). Közlekedés. Az élõ természet alapismeretei. Az élettelen természet alapismeretei. Testünk és életmûködésünk. (Lelki egészségünk.) Tájékozódási alapismeretek. A lakóhely ismerete. Országismeret. Hon- és népismeret.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes